Esély Szociális Társulás
Elnöke
ELŐTERJESZTÉSE
az Esély Szociális Társulás Társulási Tanács 2020. októberi ülésére


Ügyiratszám: VII /163-1/2020.

Tárgy: Az Esély Szociális Társulás 2020. évi költségvetésének I. féléves végrehajtásáról szóló beszámoló
Az előterjesztés tárgyalása az Esély Szociális Társulás Társulási Tanács 4/2013.(V.30.) sz. határozatával jóváhagyott Szervezeti és Működési Szabályzata (továbbiakban: SZMSZ) IV. fejezet 11. pontja alapján nyilvános ülésen történik.
Tisztelt Társulási Tanács!

Az államháztartásról szóló 2011. évi CXCV. tv. 87. §. (1) bekezdését, mely szerint a Társulási Tanács elnöke a Társulás gazdálkodásának első félévi helyzetéről szeptember 15-éig írásban tájékoztatja a Társulási Tanácsot a 2014.évi XXXCX. törvény 64.§ (1) bekezdése hatályon kívül helyezte. Ezzel ugyan megszűnt a társulások kötelező évközi beszámolási kötelezettsége, azonban ennek ellenére továbbra is fontosnak tartom, hogy a Társulási Tanács kapjon írásbeli tájékoztatást a költségvetés féléves teljesítéséről, a Tárulás és intézménye gazdálkodásának alakulásáról, a Társulás pénzügyi helyzetéről.
A beszámoló tartalmazza a Társulás költségvetési határozatában megjelenő előirányzatok és a költségvetési egyenleg alakulását, a Társulás és a Társulás fenntartásában működő Szociális és Gyermekjóléti Központ féléves pénzforgalmi adatait.
A féléves költségvetési beszámolót a Tanács 5/2020. (II.26.) sz. ESZT határozatával elfogadott 2020. évi költségvetés szerkezeti rendjének megfelelően állítottuk össze azért, hogy adatai a költségvetési tervvel, illetve majd az éves zárszámadásban szereplő adatokkal könnyen összehasonlíthatóak legyenek.

A féléves beszámoló tartalmazza a módosított költségvetési előirányzatokat. A beszámolóban a teljesítés adatok alakulását minden esetben a módosított előirányzatokhoz viszonyítottuk.

Tekintettel arra, hogy a költségvetés végrehajtásáról szóló féléves beszámoló pénzforgalmi szemléletű, a teljesítések 2020. június 30-ai fordulónappal hasonlítják össze a terv és a tényadatokat. 
A Társulás 2020. évi költségvetési módosított bevételi főösszege (irányítószervi támogatás nélkül) 228.835 e Ft, melyből a beszámolási időszak végéig 188.981 e Ft bevétel realizálódott. A módosított előirányzathoz viszonyítva a teljesítés 82,58 %. 

A Társulás költségvetési módosított kiadási főösszege (irányítószervi támogatás nélkül) 228.835 e Ft, melyből 2020. I. félévében 97.993 e Ft teljesült, amely 42,82 %-os teljesítésnek felel meg.
A Társulás és intézménye bevételeinek összesített adatait, illetve összesített kiadásait az 1. mellékletben mutatjuk be. 

A 2. melléklet a Társulás tervezett bevételeinek, valamint a tervezett kiadások jogcímenkénti alakulását tartalmazza.

A 3. melléklet a Tagdíjak és települési hozzájárulások teljesítését mutatja be.
A Társulás fenntartásában működő költségvetési intézmény bevételeinek és kiadásainak alakulásáról a 4. melléklet ad tájékoztatást.

A Társulás bevételeinek részletezése

(2. melléklet szerint)
I. Működési költségvetés bevételei

1. Működési célú támogatások államháztartáson belülről
1.2  Egyéb működési célú támogatások államháztartáson belülről

Ezen jogcímen belül jelentkezik teljesítésként a társult települések által 2020. I. félévben átutalt települési hozzájárulás összege (103.521 e Ft), a szolgáltatásokat megállapodás alapján igénybevevő települések által nyújtott hozzájárulások 12.037 e Ft összegben, valamint a Szociális és Gyermekjóléti Központ működéséhez nyújtott állami támogatás időarányos része 39.118 e Ft összegben, melyet Budaörs Város Önkormányzata, mint az Esély Szociális Társulás gesztor önkormányzata igényelt és a havi nettófinanszírozás elszámolását követően adta át a Társulásnak. Ugyanezen a soron jelentkezik a 2018. évi állami támogatás elszámolásából eredő 1.732 e Ft összegű bevétel.
A működési célú támogatás államháztartáson belülről jogcímen összesen 156.408 e Ft teljesült a beszámolási időszak végéig, amely 80,75 %-os teljesítésnek felel meg.
3. Működési bevételek 

Működési bevételként 6.951 e Ft összegű bevétel realizálódott 2020. június 30-ig, ami 98,97 %-os teljesítést jelent.

Ezen bevételi forrásokon belül jelentkezik a Vakok- és Gyengénlátók Közép-Magyarországi Regionális Egyesületével kötött Használatba adási szerződésből származó 72 e Ft összegű bevétel, valamint a társult települések által befizetett 6.879 e Ft összegű tagdíj. 
III. Finanszírozási bevételek

1. Költségvetési hiány belső finanszírozása

1.1 Előző évi költségvetési maradvány igénybevétele

Az előző évi 18.853 e Ft költségvetési maradvány igénybevétele 2020. június 30-ig teljesült.
A Társulás kiadásainak alakulása
(2. melléklet szerint)

I. Működési költségvetés kiadásai
3. Dologi kiadások

Az egyéb dologi kiadások között teljesítésként a Társulás bankszámla vezetésével összefüggő 189 e Ft összegű bankköltség, illetve 1 e Ft okirat fénymásolási díj jelentkezik, mely 38,00 %-os teljesítésnek felel meg.
5. Egyéb működési célú kiadások
Az Egyéb működési célú kiadásoknál teljesítésként az Esély Szociális Társulás 9/2020. (VI.24.) sz. ESZT határozatával jóváhagyott 2019. évi költségvetési maradványából 12.772 e Ft összegű visszafizetési kötelezettség keletkezett: Budaörs Város Önkormányzata részére 8.476 e Ft, Pusztazámor Községi Önkormányzat részére 441 e Ft, Sóskút Község Önkormányzat részére 2.494 e Ft, Biatorbágy Város Önkormányzata részére 188 e Ft, Herceghalom Község Önkormányzata részére 506 e Ft, Törökbálint Város Önkormányzata részére 667 e Ft. Az összegek átutalása 2020. július hónapban megtörtént.
III. Finanszírozási kiadások

1. Irányító szervi támogatás folyósítása

Ezen a soron az SZGYK működéséhez 2020. évre biztosítani kívánt fenntartói támogatás (196.149 e Ft) összege szerepel, melyből 101.033 e Ft kiutalása történt meg a beszámolási időszak végéig. Az előirányzat teljesítése 51,51 %.
Szociális és Gyermekjóléti Központ bevételei
Az intézmény bevételeinek és kiadásainak alakulását a 4. melléklet mutatja be.
Az intézmény bevételei mindösszesen 107.802 e Ft-ban (52,48 %-ban) realizálódtak a beszámolási időszak végéig.
I. Működési költségvetés bevételei
3. Működési bevételek

Működési bevételként 2.594 e Ft teljesült, melyből az intézményi ellátási díjak összege 1.508 e Ft.  2020. I. félévében befolyt szolgáltatási díj bevétele 663 e Ft, melyből 144 e Ft gondozási díj bevétel, 519 e Ft pedig a Támogató Szolgálat által nyújtott szolgáltatások (személyes segítés 150 e Ft, szállítás 369 e Ft) bevétele. Telefon magáncélú használata miatt továbbszámlázott szolgáltatás összege 2 e Ft, ÁFA bevételként 407 e Ft teljesült. Egyéb működési bevételként költség visszatérítése címén 14 e Ft bevétel realizálódott. 

Az előirányzat teljesítése 50,86 %-os.
III. Finanszírozási bevételek

1. Költségvetési hiány belső finanszírozása

1.1 Előző évi költségvetési maradvány igénybevétele

Az előző évi 4.175 e Ft maradvány igénybevétele 2020. június 30-ig teljesült.

2. Irányító szervi támogatás 

Az SZGYK intézményfinanszírozásának módosított előirányzata 196.149 e Ft, melyből a beszámolási időszak végéig 101.033 e Ft teljesült (51,51 %).
Az intézmény 2020. I. félévben teljesült bevételeinek alakulását az alábbi diagram szemlélteti:

Fenti diagram jól szemlélteti, hogy az intézmény bevételeinek jelentős hányadát, 93,72 %-át az irányító szervi támogatás jelenti, az intézményi működési bevételek aránya 2,41 %. Az előző évi költségvetési maradvány igénybevétele 3,87 %-os hányadot képvisel.
Szociális és Gyermekjóléti Központ kiadásai

Az intézmény költségvetési kiadásait kiemelt előirányzatonkénti részletezettségben szintén a 4. mellékletben mutatjuk be. 
Az intézmény kiadásai 47,61 %-ban (97.803 e Ft összegben) teljesültek a beszámolási időszak végéig. 
I. Működési költségvetés kiadásai

1. Személyi juttatások

A személyi juttatások módosított előirányzata 128.725 e Ft, melyből a könyvelés szerint 64.214 e Ft volt a felhasználás. A teljesítés a módosított előirányzat 49,88 %-a.

2. Munkaadókat terhelő járulékok és szociális hozzájárulási adó

A módosított előirányzat 26.693 e Ft, mely a könyvelt adatok alapján 49,32 %-ra teljesült az első félévi gazdálkodás során.

3. Dologi kiadások

A módosított előirányzat 41.682 e Ft, mely 37,75 %-os mértékben (15.733 e Ft) teljesült.
II. Felhalmozási költségvetés kiadásai

1. Beruházások
Az intézmény 2020. I. félévében 4.690 e Ft értékben vásárolt a működéshez szükséges tárgyi eszközöket, mely a tervezett beszerzések 56,34 %-a. Ebből 926 e Ft informatikai eszközök beszerzése (laptop, számítógép alkatrész, informatikai hálózatépítés), 3.764 e Ft pedig egyéb kisértékű tárgyi eszközök (bútorok, hűtőgép, karbantartási eszköz) beszerzése.
Az intézmény 2020. I. félévben teljesült kiadásainak alakulását az alábbi diagram szemlélteti:

Látható, hogy az intézmény a kiadásainak döntő többségét, az összkiadás 95,20 %-át működésre fordítja. A működési kiadások legnagyobb hányadát a személyi juttatások (65,66 %) és az ezen kifizetésekhez kapcsolódó munkaadókat terhelő járulékok és szociális hozzájárulási adó (13,46 %) jelentik, mely kiadási jogcímek az összműködési kiadások 79,12 %-át teszik ki. A dologi kiadások teljesítése az összműködési kiadások 16,09 %-a, a beruházási kiadások aránya 4,79 %. 
Az első féléves gazdálkodást értékelve elmondható, hogy a Társulás fenntartásában működő intézmény feladatainak ellátásához, az intézmény biztonságos és folyamatos működéséhez szükséges pénzeszközök mindig rendelkezésre álltak, likviditási nehézségek nem voltak. 
Kérem az Esély Szociális Társulás Társulási Tanácsát, hogy a Társulás 2020. I. féléves költségvetésének végrehajtásáról szóló beszámolót megtárgyalni és a mellékletek szerint elfogadni szíveskedjen.
Mellékletek:

	1. melléklet
	Társulás és intézménye összesen

	2. melléklet
	Társulás bevételei és kiadásai

	3. melléklet
	Tagdíjak és települési hozzájárulások

	4. melléklet

     
	Szociális és Gyermekjóléti Központ bevételei és kiadásai


Határozati javaslat a Társulási Tanács részére:
1.  Az Esély Szociális Társulás Társulási Tanácsa az Esély Szociális Társulás 2020. évi költségvetésének I. félévi végrehajtásáról  szóló beszámolót az 1-4. mellékletek szerinti tartalommal elfogadja.

A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

